
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


21 Αυγούστου 2017 


ΤΕΥΧΟΣ ΠΡΩΤΟ 


Αρ. Φύλλου 121 


ΠΕΡΙΕΧΟΜΕΝΑ 
ΠΡΟΕΔΡΙΚΑ ΔΙΑΤΑΓΜΑΤΑ 

1 87. Προϋποθέσεις χορήγησης δικαστικών εξό¬ 
δων στο προσωπικό των Ενόπλων Δυνάμεων, 
υπολογισμός του ύψους του καταβαλλόμενου 
ποσού και σχετικά θέματα. 

ΔΙΟΡΘΩΣΕΙΣ ΣΦΑΛΜΑΤΩΝ 

2 Διόρθωση σφάλματος στο προεδρικό διάταγμα 
υπ' αριθμ. 82 που δημοσιεύθηκε στο ΦΕΚ 117/ 
τ.Α/10.08.2017. 


ΠΡΟΕΔΡΙΚΑ ΔΙΑΤΑΓΜΑΤΑ 

ΠΡΟΕΔΡΙΚΟ ΔΙΑΤΑΓ ΜΑ ΥΠ'ΑΡΙΘΜ. 87 (1) 

Προϋποθέσεις χορήγησης δικαστικών εξόδων 
στο προσωπικό των Ενόπλων Δυνάμεων, υπο¬ 
λογισμός του ύψους του καταβαλλόμενου πο¬ 
σού και σχετικά θέματα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Της παρ. 2 του άρθρου 64 του ν. 3883/2010 (Α' 
167), όπως αυτό αντικαταστάθηκε από το άρθρο 35 του 
ν. 4278/2014 (ΑΊ 57). 

β. Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, ο οποίος κυ¬ 
ρώθηκε με το άρθρο πρώτο τουπ.δ/τος 63/2005 (Α' 98). 

2. Την υπ’ αριθμόν Υ24/06 Οκτ 2015 απόφαση Πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό ΕθνικήςΆμυνας Δημήτριο Βίτσα» (Β' 2144). 

3. Την υπ’ αριθμόν Υ29/08 Οκτ 2015 απόφαση Πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (Β' 2168). 

4. Την υπ'αριθμόν 49/2017 εισήγηση του Προϊσταμέ¬ 
νου των Οικονομικών Υπηρεσιών Υπουργείου Εθνικής 
Άμυνας. 

5. Το γεγονός ότι από τις διατάξεις του παρόντος δια¬ 
τάγματος προκαλείται δαπάνη σε βάρος του κρατικού 


προϋπολογισμού συνολικού ύψους 16.800 € για το τρέχον 
οικονομικό έτος, η οποία θα βαρύνει τις εγγεγραμμένες 
πιστώσεις του προϋπολογισμού του Υπουργείου Εθνικής 
Άμυνας επί του ΚΑΕ 0519 [Γενικό Επιτελείο Στρατού: (ΕΦ 
11-200) 10.000 € ΑΑΥ: Φ.814/30/971960/Σ.261/23 Ιαν 
17/ΓΕΣ/ΔΟΙ/2, Γενικό Επιτελείο Ναυτικού: (ΕΦ 11-300) 
1.800 € ΑΑΥ: Φ.815.1/760/Σ.2628/20 Φεβ 17/ΓΕΝ/ΔΠ, 
Γενικό Επιτελείο Αεροπορίας: (ΕΦ 11-410) 5.000 € ΑΑΥ: 
Αρ. Πρωτ. 2003/06 Μαρ 17/ΓΕΑ/Δ6], και εκτιμώμενου 
ύψους 21.800 € για καθένα από τα επόμενα έτη του 
ΜΠΔΣ 2016 - 2019, η οποία θα βαρύνει τις εγγεγραμ¬ 
μένες πιστώσεις του προϋπολογισμού του Υπουργείου 
Εθνικής Άμυνας επί του ΚΑΕ 0519 [Γενικό Επιτελείο Στρα¬ 
τού: (ΕΦ 11-200) 10.000 €, Γενικό Επιτελείο Ναυτικού: 
(ΕΦ 11-300) 1.800 €, Γενικό Επιτελείο Αεροπορίας: (ΕΦ 
11-410) 10.000 €]. 

6. Την υπ' αριθμόν 230/2016 γνωμοδότηση του Συμ¬ 
βουλίου της Επικράτειας, ύστερα από πρόταση των Ανα¬ 
πληρωτών Υπουργών Οικονομικών και ΕθνικήςΆμυνας, 
αποφασίζουμε: 

Άρθρο 1 

Καλυπτόμενα έξοδα 

1. Το Δημόσιο καλύπτει τα έξοδα των μελών του προ¬ 
σωπικού των Ενόπλων Δυνάμεων, στα οποία υποβάλ¬ 
λονται με την ιδιότητα του κατηγορουμένου ή εναγο- 
μένου ή πολιτικώς ενάγοντος σε δίκες για ενέργειες ή 
παραλείψεις τους κατά την εκτέλεση των καθηκόντων 
τους, καθώς και των μελών των οικογενειών των εν λόγω 
δικαιούχων, τα οποία συμμετέχουν στις ίδιες ως άνω δί¬ 
κες με την ιδιότητα του κατηγορουμένου ή εναγομένου 
ή πολιτικώς ενάγοντος. 

2. Τα έξοδα καλύπτουν την αμοιβή του συνηγόρου της 
επιλογής του κατηγορουμένου ή του εναγομένου ή του 
πολιτικώς ενάγοντος για την παράσταση αυτού σε όλα 
τα στάδια της προδικασίας και ενώπιον των δικαστηρίων 
όλων των δικαιοδοσιών και βαθμών, η οποία σε καμία 
περίπτωση δεν μπορεί να υπερβαίνει το τριπλάσιο του 
καθοριζομένου κάθε φορά ελάχιστου ορίου δικηγορικής 
αμοιβής. 

Άρθρο 2 

Προϋποθέσεις καταβολής 

1 .Τα έξοδα καταβάλλονται στους δικαιούχους υπό τις 
ακόλουθες προϋποθέσεις: 

Τεύχος ΑΊ 21/21.08.2017 


α. Για όσους φέρουν την ιδιότητα του κατηγορουμένου 
απαιτείται: 

αα) Να έχει ασκηθεί ποινική δίωξη σε βάρος τους για 
ενέργειες ή παραλείψεις τους κατά την εκτέλεση των 
καθηκόντων τους. 

αβ) Να έχει εκδοθεί τελεσίδικη απόφαση, με την οποία 
οι ανωτέρω κατηγορούμενοι κηρύσσονται αθώοι ή 
απαλλάσσονται των κατηγοριών, ή τελεσίδικο βούλευ¬ 
μα δικαστικού συμβουλίου, με το οποίο παύει οριστικά 
η ποινική δίωξη εναντίον τους, ή πράξη του αρμόδιου 
Εισαγγελέα, με την οποία η υπόθεση τίθεται στο αρχείο. 

β. Για όσους φέρουν την ιδιότητα του εναγομένου, να 
έχει εκδοθεί τελεσίδικη δικαστική απόφαση, η οποία 
απορρίπτει την σε βάρος τους ασκηθείσα αγωγή ως προ¬ 
σωπικού των Ενόπλων Δυνάμεων και κατά την εκτέλεση 
των καθηκόντων τους ή εξαιτίας αυτών. 

γ. Για όσους φέρουν την ιδιότητα του πολιτικώς ενά- 
γοντος: 

γα) Να έχει εκδοθεί τελεσίδικη απόφαση, από την 
οποία να προκύπτει ότι έχει διαπραχθεί έγκλημα σε βά¬ 
ρος τους υπό την ιδιότητα του μέλους του προσωπικού 
των Ενόπλων Δυνάμεων, κατά την εκτέλεση των καθη¬ 
κόντων τους ή εξαιτίας αυτών. 

γβ) Ο δικαιούμενος αποζημίωσης ή χρηματικής ικα¬ 
νοποίησης να έχει ασκήσει πολιτική αγωγή ενώπιον 
δικαστηρίου. 

2. Στην έννοια των εξόδων, για την εφαρμογή του 
παρόντος, δεν εμπίπτουν οι δαπάνες που έμμεσα συν¬ 
δέονται με τη διεξαγωγή της δίκης, όπως οι δαπάνες 
μετάβασης από και προς το δικαστήριο, σε περίπτωση 
κατοικίας του δικαιούχου σε διαφορετικό τόπο από την 
έδρα του δικαστηρίου. 

3. Στις περιπτώσεις, κατά τις οποίες διατάσσεται η επι¬ 
στροφή δικαστικής δαπάνης στους δικαιούχους, δυνάμει 
δικαστικής απόφασης, η δαπάνη αυτή κατά το μέρος 
που αφορά στα δικαστικά έξοδα, κατά την έννοια του 
παρόντος διατάγματος, υπόκειται σε συμψηφισμό. 

4. Επί τυχόν μερικής αθώωσης, απαλλαγής ή αποδοχής 
της αγωγής στις περιπτώσεις πολλαπλού κατηγορητηρί¬ 
ου ή σώρευσης νομικών αιτιών σε αγωγή αντίστοιχα, το 
δικαιούμενο χρηματικό ποσό προσαρμόζεται ανάλογα. 

Άρθρο 3 
Δικαιολογητικά 

1. Για την καταβολή των εξόδων υποβάλλονται τα εξής 
δικαιολογητικά: 

α. Αίτηση του δικαιούχου. 

β. Δελτίο παροχής υπηρεσιών του πληρεξούσιου δι¬ 
κηγόρου. 

γ. Πιστοποιητικό φορολογικής ενημερότητας, όπου 
απαιτείται. 


δ. Ειδικά στις περιπτώσεις των μελών των οικογενει¬ 
ών του προσωπικού των Ενόπλων Δυνάμεων, απαιτείται 
και πιστοποιητικό οικογενειακής κατάστασης, εκδοθέν 
εντός διμήνου πριν από την ημερομηνία υποβολής του, 
από το οποίο να προκύπτει η συγγενική σχέση είτε ως 
συζύγου είτε ως α' ή β' βαθμού μεταξύ του παθόντος 
και του κατηγορουμένου, εναγομένου ή πολιτικώς ενά- 
γοντος. 

ε. Αντίγραφο της δικαστικής απόφασης ή του βου¬ 
λεύματος ή της πράξης του Εισαγγελέα, στις περιπτώ¬ 
σεις ποινικής δίκης. Στις περιπτώσεις, κατά τις οποίες 
οι αστικής φύσεως αξιώσεις του πολιτικώς ενάγοντος 
έχουν ασκηθεί ενώπιον πολιτικού δικαστηρίου, πρέπει 
να υποβληθεί αντίγραφο και της απόφασης του πολιτι¬ 
κού δικαστηρίου. 

στ. Αντίγραφο της δικαστικής απόφασης, στις περι¬ 
πτώσεις δίκης ενώπιον πολιτικού ή διοικητικού δικα¬ 
στηρίου. 

2. Η δαπάνη δεν υπόκειται σε κρατήσεις υπέρ τρίτων, 
η δε πληρωμή της γίνεται σύμφωνα με τις διατάξεις του 
ν. 4270/2014 «Αρχές δημοσιονομικής διαχείρισης και 
εποπτείας (ενσωμάτωση της οδηγίας 2011/85/ΕΕ) - δη¬ 
μόσιο λογιστικό και άλλες διατάξεις» (Α' 143) ή της εκά- 
στοτε κείμενης σχετικής νομοθεσίας. 

Άρθρο 4 

Έναρξη ισχύος 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Εθνικής Άμυνας αναθέτουμε τη δημο¬ 
σίευση και εκτέλεση του διατάγματος αυτού. 

Αθήνα, 4 Αυγούστου 2017 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Οι Αναπληρωτές Υπουργοί 

Εθνικής Αμυνας Οικονομικών 

ΔΗΜΗΤΡΙΟΣ ΒΙΤΣΑΣ ΓΕΩΡΓΙΟΣ ΧΟΥΛΙΑΡΑΚΗΣ 


ΔΙΟΡΘΩΣΕΙΣ ΣΦΑΛΜΑΤΩΝ 

( 2 ) 

Στο υπ' αριθμ. 82 προεδρικό διάταγμα, που δημοσι- 
εύθηκε στο ΦΕΚ 117/τ.Α'/10.08.2017, στη σελίδα 2140, 
μετά το Άρθρο 48, διορθώνεται η ημερομηνία: 

Από το εσφαλμένο: «Αθήνα, 2 Αυγούστου 2017», 

Στο ορθό: «Αθήνα, 8 Αυγούστου 2017» 

(Από το Εθνικό Τυπογραφείο) 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: ννθβΓηαείθΓ.ΘίΟΘί.αΓ 













